АҞӘА, жьҭаара 23 - Sputnik. Жьҭаара 23 азтәи адыррала амобилтә госпиталь ахь инаргахьеит COVID-19 ззышьақәыргыло 28-ҩык ауааԥсыра, урҭ рҟынтәи ҩыџьа рҭагылазаашьа хьанҭоуп, абри атәы аанацҳауеит Аладатәи арратә округ апресс-маҵзура хырхарҭарацәалатәи амобилтә госпиталь аиҳабы Абдул Магомедов иажәақәа ҵыҵӷәыс иганы.
Амобилтә госпиталь адыррақәа абас иҟоуп:
- жьҭаара 20 рзы иаанагеит ԥшьҩык, рҭагылазаашьа бжьаратәуп ҳәа ишьоуп;
- жьҭаара 21 рзы - фҩык, зегьы рҭагылазаашьа бжьаратәуп;
- жьҭаара 22 рзы - жәеизаҩык. 20-ҩык бжьаратәуп, аӡәы иҭаглыазаашьа хьанҭоуп;
- жьҭаара 23 рзы - быжьҩык. Иааидкыланы агоспиталь ахь инаргахьеит 28-ҩык атәылауаа акоронавирустә инфекциа рыманы. Урҭ рҟынтәи 26-ҩык бжьаратәуп, ҩыџьа рҭагылазаашьа хьанҭоуп.
Амобилтә госпиталь ареспубликахь идәықәҵоуп акоронавирустә инфекциа COVID-19 змоу апациентцәа рыхәышәтәраҿы ацхыраара аҟаҵаразы. Амобилтә госпиталь Ставропольтәи атәылаҿацә ақалақь Будионновск аҟынтә иаашьҭуп. Реилазаараҿ 113-ҩык ыҟоуп.
Амобилтә госпиталь иаҭахханы иҟалар 150 пациент аднакылоит.
Акоронавирус иазку ажәабжьқәа зегьы шәрыԥхьар ҟалоит абра>>